ประกาศกระทรวงการคลังประกาศกระทรวงการคลังเรื่องหลักเกณฑ์และวิธีการขออนุญาตและการอนุญาตมีสำนักงานสาขา------------------------------ อาศัยอำนาจตามความในมาตรา๑๐ แห่งพระราชบัญญัติการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.๒๕๒๒ รัฐมนตรีว่าการกระทรวงการคลังออกข้อกำหนดไว้ ดังต่อไปนี้ ข้อ ๑การขออนุญาตและการอนุญาตมีสำนักงานสาขาสำหรับบริษัทจำกัดที่ได้รับอนุญาตให้ประกอบธุรกิจเงินทุนไม่ว่าจะประกอบธุรกิจหลักทรัพย์ด้วยหรือไม่หรือที่ได้รับอนุญาตให้ประกอบธุรกิจเครดิตฟองซิเอร์อยู่แล้วและประสงค์จะควบกิจการเข้ากับบริษัทเงินทุน บริษัทหลักทรัพย์ และหรือบริษัทเครดิตฟองซิเอร์อื่นหรือประสงค์จะรวมกิจการโดยรับโอนสินทรัพย์และหนี้สินของบริษัทเงินทุน บริษัทหลักทรัพย์และบริษัทเครดิตฟองซิเอร์อื่นที่จะเลิกประกอบธุรกิจทุกประเภทที่ได้รับอนุญาตหรือต้องควบกิจการหรือรวมกิจการเข้ากับบริษัทอื่นดังกล่าวตามโครงการ เพื่อแก้ไขฐานะและการดำเนินงานตามมาตรา ๒๖ ทวิและหรือมาตรา ๕๖ ให้เป็นตามที่กำหนดไว้ในประกาศนี้ ข้อ ๒การขออนุญาตมีสำนักงานสาขาสำหรับบริษัทจำกัดที่จะควบกิจการหรือรวมกิจการเข้ากับบริษัทอื่นตามข้อ ๑ให้ใช้หลักเกณฑ์ดังต่อไปนี้ (๑)บริษัทจำกัดดังกล่าวอาจขออนุญาตมีสำนักงานสาขาในลักษณะเป็นการทดแทนสำนักงานใหญ่และสำนักงานสาขาที่มีอยู่เดิม (๒)บริษัทจำกัดดังกล่าวอาจขออนุญาตมีสำนักงานสาขาในส่วนภูมิภาคเพิ่มจากสำนักงานสาขาที่ขออนุญาตตาม (๑) ได้อีกดังต่อไปนี้ (ก)กรณีควบกิจการหรือรวมกิจการเข้ากัน ๓ บริษัทอาจขออนุญาตมีสำนักงานสาขาเพิ่มได้อีก ๑ แห่ง (ข) กรณีควบกิจการหรือรวมกิจการเข้ากัน๔ บริษัท อาจขออนุญาตมีสำนักงานสาขาเพิ่มได้อีก ๓ แห่ง (ค)กรณีควบกิจการหรือรวมกิจการเข้ากัน ๕ บริษัท อาจขออนุญาตมีสำนักงานสาขาเพิ่มได้อีก ๖ แห่ง (ง)กรณีสำนักงานใหญ่หรือสำนักงานสาขาที่มีอยู่เดิมตั้งอยู่ในกรุงเทพมหานคร และบริษัทจำกัดดังกล่าวขออนุญาตมีสำนักงานสาขาทดแทนตาม(๑) ในส่วนภูมิภาคอาจขออนุญาตมีสำนักงานสาขาในส่วนภูมิภาคเพิ่มได้อีกในอัตราส่วน๑ ต่อ ๑ ข้อ ๓ให้บริษัทจำกัดที่จะควบกิจการหรือจะรวมกิจการเข้ากับบริษัทอื่นตามข้อ ๑ ขออนุญาตมีสำนักงานสาขาต่อรัฐมนตรีโดยยื่นคำขอต่อธนาคารแห่งประเทศไทยตามที่กำหนดในข้อ ๔พร้อมกับเสนอโครงการเพื่อขอความเห็นชอบในการควบบริษัทตามมาตรา ๘ แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ หรือโครงการเกี่ยวกับข้อตกลง เงื่อนไข ฐานะ และการดำเนินงานของบริษัทที่จะรวมกิจการเข้ากันแล้วแต่กรณี ข้อ ๔คำขออนุญาตมีสำนักงานสาขาอย่างน้อยต้องมีรายการดังต่อไปนี้ (๑) วัน เดือน ปี ที่ยื่นคำขออนุญาต (๒) ชื่อบริษัทเงินทุน บริษัทหลักทรัพย์และบริษัทเครดิตฟองซิเอร์ที่จะควบกิจการหรือรวมกิจการเข้ากัน (๓)ชื่อบริษัทที่จะใช้เมื่อได้ควบกิจการหรือรวมกิจการ (๔)ทุนจดทะเบียนและทุนชำระแล้วของบริษัทเมื่อได้ควบกิจการหรือรวมกิจการ (๕)สถานที่ตั้งสำนักงานใหญ่ของบริษัทเมื่อได้ควบกิจการหรือรวมกิจการ (๖) จำนวนสำนักงานสาขาที่จะขออนุญาตซึ่งต้องเป็นไปตามหลักเกณฑ์ที่รัฐมนตรีกำหนดตามข้อ ๒ (๗)สถานที่ตั้งสำนักงานสาขาโดยจัดทำแผนที่สังเขปแสดงปริมณฑลด้วย แต่ในกรณีที่ไม่สามารถระบุสถานที่ตั้งได้แน่นอนเพราะยังมิได้เปิดดำเนินการทันทีที่ได้รับอนุญาตให้ระบุเพียงอำเภอและจังหวัดที่จะตั้งสำนักงานสาขา ในการขออนุญาตมีสำนักงานสาขาณ สถานที่ตั้งอื่นนอกจากสำนักงานที่มีอยู่เดิมให้จัดทำเอกสารดังต่อไปนี้แนบคำขออนุญาตตามวรรคหนึ่งเพื่อประกอบการพิจารณาด้วย (๑)รายงานสรุปภาวะเศรษฐกิจของท้องถิ่นที่ขออนุญาตเปิดสำนักงานสาขาและรายงานดังกล่าวอย่างน้อยต้องมีรายละเอียดดังต่อไปนี้ (ก) จำนวนประชากรของท้องถิ่นนั้น (ข) จำนวนธุรกิจแยกเป็นบุคคลธรรมดาหุ้นส่วนและบริษัท (ค) จำนวนโรงงานขนาดกลางและขนาดใหญ่รวมทั้งจำนวนคนงาน (ง) จำนวนสาขาของธนาคารพาณิชย์ บริษัทเงินทุนบริษัทหลักทรัพย์ หรือบริษัทเครดิตฟองซิเอร์สาขาธนาคารเพื่อการเกษตรและสหกรณ์การเกษตร สาขาธนาคารออมสิน โรงรับจำนำ บริษัทประกันวินาศภัย และบริษัทประกันชีวิต (จ)โครงการพัฒนาเศรษฐกิจและโครงการเร่งรัดพัฒนาซึ่งมีผลต่อท้องถิ่นนั้น (ฉ) ความโน้มเอียงอื่น ๆ อันมีผลต่อภาวะเศรษฐกิจและการเงินของท้องถิ่น (๒)แผนการดำเนินงานของสำนักงานสาขาที่จะเปิดปริมาณธุรกิจที่คาดคะเนและระยะเวลาที่คาดว่าจะถึงจุดคุ้มทุน ข้อ ๕ในกรณีที่รัฐมนตรีอนุญาตให้มีสำนักงานสาขา รัฐมนตรีจะกำหนดเงื่อนไขใด ๆให้ต้องปฏิบัติด้วยก็ได้ ข้อ ๖ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป ประกาศณ วันที่ ๑๐ สิงหาคม ๒๕๓๐ สุธีสิงห์เสน่ห์ รัฐมนตรีว่าการกระทรวงการคลัง[รก.๒๕๓๐/๑๕๔/๕๖๕๗/๑๑ สิงหาคม ๒๕๓๐] ฐาปนี/ แก้ไข ๓ตุลาคม ๒๕๔๕ A+B(C)